**James Kimberley Corden** (født 22. august 1978) er en engelsk skuespiller, komiker og tv-programleder. Han er vert for talkshowet *The Late Late Show with James Corden* på amerikanske CBS. Han er også kjent som opphavsmannen til den populære tv-sketsjen Carpool Karaoke, der Corden kjører bil sammen med kjente artister og synger sangene deres.

Bakgrunn
--------

Han gjorde seg bemerket i 2007 som opphavsmann og hovedrolleinnehaver i den kritikerroste BBC-komedieserien *Gavin & Stacey*. Corden skapte serien sammen med den walisiske skuespilleren Ruth Jones, og han vant en BAFTA Television Award for beste humoropptreden i en tv-serie. Corden medvirket også på nummer én-singelen «Shout» sammen med artisten Dizzee Rascal. Sangen var en uoffisiell hymne til det engelske herrelandslaget i fotball under Fotball-VM i Sør-Afrika i 2010. Han sang dessuten duett med Kylie Minogue på en coverversjon av «Only You» i 2015.

I 2011 var Corden programleder for BRIT Awards sammen med Minogue og Mathew Horne, og han ledet prisutdelingen på nytt i årene 2011–2014. Han var også programleder for Tony Awards I 2016 og 2019, og Grammy Awards I 2017 og 2019. Han har også vært programleder for humor-panelshowet *A League of Their Own* på Sky One siden 2010. I 2011 hadde han hovedrollen i komediestykket *One Man, Two Guvnors* som hadde premiere på Royal National Theatre og siden gikk videre til West End og til Broadway. For innsatsen i stykkets Broadway-versjon, vant Corden en Tony Award for beste skuespiller i et teaterstykke. I 2015 mottok han en BAFTA-Britannia Award for årets britiske artist.

Corden er særlig kjent som opphavsmannen til sketsj-konseptet Carpool Karaoke. I sketsjen kjører han rundt i bygater med en kjent artist eller band, og underveis synger de passasjerens sanger høyt. Sketsjen ble første gang sendt under den britiske tv-aksjonen Comic Relief i 2011. Da kjørte Corden rundt i Londons gater med George Michael som passasjer. Sketsj-konseptet har blitt solgt til flere land, og Corden har gjort stor suksess med Carpool Karaoke i USA, der den er et fast innslag i Cordens eget talkshow, *The Late Late Show with James Corden*.

Referanser
----------

1. ↑   Encyclopædia Britannica Online, Encyclopædia Britannica Online-ID biography/James-Corden, besøkt 9. oktober 2017[Hentet fra Wikidata]
2. ↑   Discogs, Discogs artist-ID 2622095, besøkt 9. oktober 2017[Hentet fra Wikidata]
3. ↑   Internet Broadway Database, Internet Broadway Database person-id 412502, besøkt 9. oktober 2017[Hentet fra Wikidata]
4. ↑  Shaw, Vicky (16. mars 2010). «James Corden reveals he was teased over middle name». *The Independent*.
5. ↑  James Corden (29. september 2011). *May I Have your Attention Please?*. Century. ISBN 978-1-8460-5935-3.
6. 1 2  «James Corden». *Discogs* **(engelsk)**. Besøkt 26. juni 2019.
7. ↑  Profile, United Agents; besøkt 28. desember 2014.
8. ↑  «Meryl Streep, Sam Mendes & James Corden To Be Lauded At 2015 Britannia Awards». *Deadline Hollywood*. 20. august 2015.

Eksterne lenker
---------------

* (en) James Corden på Internet Movie Database Rediger på Wikidata

* (sv) James Corden i Svensk Filmdatabas Rediger på Wikidata

* (da) James Corden på Filmdatabasen Rediger på Wikidata

* (da) James Corden på Scope Rediger på Wikidata

* (fr) James Corden på Allociné Rediger på Wikidata

* (en) James Corden på AllMovie Rediger på Wikidata

* (en) James Corden hos Turner Classic Movies Rediger på Wikidata

* (en) James Corden hos Rotten Tomatoes Rediger på Wikidata

* (en) James Corden hos TV Guide Rediger på Wikidata

* (en) James Corden hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs
 |